PEJABAT TIMBALAN NAIB CANSELOR (AKADEMIK & ANTARABANGSA) PENGUMUMAN RASMI KRISIS COVID-19 : PELAKSANAAN PENGURUSAN DAN AKTIVITI AKADEMIK SAMBUNGAN SEMESTER II, SESI 2019/2020 Assalamualaikum dan Selamat Sejahtera Saudara/saudari Pelajar yang dihormati Merujuk kepada Pengumuman Rasmi Pejabat Timbalan Naib Canselor (Akademik & Antarabangsa) bertarikh 1 April 2020 berkaitan dengan Pindaan Kalendar Akademik Semester II, Sesi 2019/2020, iaitu sambungan Semester II, Sesi 2019/2020 yang akan bermula pada 1 Jun 2020 (Isnin) dan Pengumuman Rasmi bertarikh 4 Mei 2020 berkaitan dengan Persediaan Pelaksanaan Kaedah Pengajaran dan Pembelajaran Semasa Sambungan Semester II dan Semester Pendek. Dalam melaksanakan pengurusan dan aktiviti akademik yang disesuaikan dengan krisis Covid-19, pihak Universiti telah membuat keputusan seperti berikut :- 1. Pelaksanaan Pengajaran dan Pengajaran (PdP) i. Aktiviti PdP akan dilaksanakan sepenuhnya secara dalam talian tanpa menjejaskan hasil pembelajaran kursus. ii. Bagi kursus-kursus yang memerlukan penggunaan makmal secara intensif dan pelajar yang mempunyai keperluan khas, pihak Fakulti akan memaklumkan kepada pelajar tentang keperluan untuk kembali ke kampus tertakluk kepada keputusan Majlis Keselamatan Negara dan Kementerian Pengajian Tinggi. iii. Bagi Ujian Pertengahan Semester dan lain-lain bentuk penilaian, ianya akan dilaksanakan secara dalam talian. Buat masa ini, pihak Universiti masih mengekalkan pelaksanaan Peperiksaan Akhir secara bersemuka tertakluk kepada andaian sekiranya pelajar dibenarkan kembali ke kampus selewat- lewatnya pada bulan Ogos 2020. Maklumat lanjut berkaitan perkara ini akan dimaklumkan kemudian nanti.
KRISIS COVID-19 : PELAKSANAAN PENGURUSAN DAN AKTIVITI AKADEMIK SAMBUNGAN SEMESTER II, SESI 2019/2020 iv. Bagi pelajar yang menghadapi isu capaian internet, pelajar hendaklah berhubung dan berbincang dengan pensyarah kursus masing-masing bagi memastikan aktiviti PdP tidak terjejas. Sekiranya pelajar gagal memaklumkan status kebolehcapaian internet kepada pensyarah masing-masing selewat- lewatnya pada 7 Jun 2020 (Ahad), maka pihak Universiti berhak memberikan status "Tidak Selesai" (TS) kepada pelajar bagi kursus berkenaan pada semester ini. 2. Latihan Industri Pihak Universiti menyedari terdapat pelajar yang mempunyai masalah dalam melengkapkan latihan industri atas situasi berikut : i. Syarikat/Industri menangguhkan sementara operasi semasa PKP Pelajar hendaklah berbincang dengan Penyelaras Latihan Industri di Fakulti untuk menggantikan industri melalui kaedah alternatif yang bersesuaian dengan penglibatan kerjasama pihak industri dan penyeliaan projek akan dikawalselia oleh Pengamal Industri (Contoh; Projek berasaskan penyelesaian masalah industri). latihan ii. Penutupan Industri atau Industri tidak berminat menerima pelajar untuk meneruskan Latihan Industri Pelajar hendaklah berbincang dengan Penyelaras Latihan Industri di Fakulti bagi menyediakan tugasan Latihan Industri yang memfokuskan kepada penyelesaian masalah industri dan tugasan pelajar akan diselia oleh seorang Penyelia yang akan dilantik oleh pihak Fakulti. 3. Program Mobiliti Pelajar i. Pelajar Mobiliti (Outbound) Pelajar adalah tertakluk kepada peraturan dan pengurusan semasa oleh Universiti yang menjadi hos kepada pelajar. Bagi pelajar yang telah pulang ke Malaysia, akan meneruskan program mobiliti secara dalam talian. ii. Pelajar Mobiliti (Inbound) Pelajar dibenarkan pulang ke negara asal masing-masing dan akan meneruskan program mobiliti dengan mengikuti PdP dan penilaian akhir secara dalam talian. 2
KRISIS COVID-19 : PELAKSANAAN PENGURUSAN DAN AKTIVITI AKADEMIK SAMBUNGAN SEMESTER II, SESI 2019/2020 4. Program Pengajian Pascasiswazah Mod Penyelidikan i. Penangguhan Pengajian Pihak Universiti membenarkan pelajar pascasiswazah tempatan mod penyelidikan memohon penangguhan pengajian pada Semester II, Sesi sebagai 2019/2020 dan "Penangguhan Pengajian Tidak Dikira". Borang permohonan yang lengkap mesti dihantar melalui e-mel kepada Dekan Fakulti masing-masing untuk kelulusan sebelum 12 Jun 2020. tempoh penangguhan ini dikategorikan ii. Penggunaan Makmal Secara Fizikal Berdasarkan pengumuman oleh pihak Kerajaan, yang membenarkan pelajar pascasiswazah menggunakan makmal secara fizikal bagi menjalankan penyelidikan masing-masing, pelajar yang berhasrat pulang ke Universiti hendaklah menghubungi Institut Pengajian Siswazah (IPS) bagi mendapatkan maklumat lanjut. Keutamaan permohonan adalah kepada pelajar mod penyelidikan yang memerlukan keberadaan di makmal atau studio. Tanpa surat kelulusan dari IPS, pelajar tidak dibenarkan berada di makmal atau studio. Permohonan dihantar melalui e-mel ke IPS sebelum 29 Mei 2020. 5. Konsultasi Akademik Bagi para pelajar yang mempunyai masalah dan kemusykilan berkaitan dengan pengurusan dan aktiviti akademik hendaklah menghubungi Penasihat Akademik masing-masing untuk konsultasi. Berdasarkan situasi semasa, pihak Universiti memohon komitmen semua pihak bagi memastikan kelancaran pelaksanaan PdP Dalam Talian supaya kualiti PdP dan hasil pembelajaran berada pada tahap ditetapkan. Pejabat Timbalan Naib Canselor (Akademik & Antarabangsa) akan memaklumkan hal- hal yang berkaitan dengan PdP dari masa ke semasa berdasarkan kepada perkembangan dan situasi terkini 3
KRISIS COVID-19 : PELAKSANAAN PENGURUSAN DAN AKTIVITI AKADEMIK SAMBUNGAN SEMESTER II, SESI 2019/2020 Sekian, terima kasih Profesor Ts. Dr. Mohd Rosli bin Hainin Timbalan Naib Canselor (Akademik & Antarabangsa) Tarikh : 21 Mei 2020 Bil. 4/2020 s.k Naib Canselor Timbalan Naib Canselor (Penyelidikan & lnovasi) Timbalan Naib Canselor (Hal Ehwal Pelajar & Alumn i) Pendaftar I Ketua Pegawai Operasi Bendahari I Ketua Pegawai Kewangan Ketua Pustakawan Penasihat Undang-Undang Semua Dekan Kanan I Dekan I Pengarah I Ketua Jabatan Semua Staf Akademik dan Pentadbiran #StaySafe #StayStrong #StayAtHome #AmalkanPenjarakanSosial #KitaJagaKita 4